OpenLLM-France/wikimedia huggingface dataset:
# GRACMON

El Grup de Recerca en Història de l'Art i del Disseny Contemporanis (GRACMON) és un grup de recerca interdisciplinària a la Universitat de Barcelona, especialitzat en l'estudi del Modernisme, el Noucentisme i el Disseny a Catalunya. Investigant diverses manifestacions artístiques es va especialitzar en el modernisme. El grup és pioner en e-research i gestiona el Centre de Documentació d'Art Català del Modernisme al Noucentisme, un punt de referència en el sector que conserva materials microfilmats i un fons de fotografies. Ha contribuït a la recerca acadèmica sobre el disseny en realitzar «magnífiques cronologies interactives».
El 2014 va iniciar una col·laboració amb Amical Wikimedia en un projecte per crear i millorar articles de temàtica relacionada amb la història de l'art i del disseny contemporanis. El 2015 va organitzar una exposició amb la Fundació La Pedrera amb el títol Modernisme. Art, tallers i indústries aliena al sorroll mediàtic habitual que sol reduir el modernisme a l'activitat d'uns pintors i arquitectes estrelles.

## Publicacions

* Ruta Europea del Modernisme
* Joaquim Folch i Torres: Llibre de viatge (1913-1914) (reedició comentada, 2013)
* Pensar i interpretar l'oci, 2013.

## Referències

* ↑ Acn «L'Ajuntament de Barcelona rehabilitarà els Pavellons Güell i obrirà el recinte a ciutadans i». La Vanguardia, 18-09-2016.
* ↑ «GRACMON, Universitat de Barcelona». Ruta Europea del Modernisme.
* ↑ «El disseny, entre la marca Barcelona i la innovació industrial». Ara, 13-12-2014.
* ↑ Solé, Esther «Viquimodernisme: una cruïlla afortunada». Núvol, 25-02-2013.
* ↑ Palau, Maria «Modernisme invasor». El Punt Avui, 08-10-2015, pàg. 43.
* ↑ Gracmon. (Fotografies: Ramon Manent, Carlos Iglesias i altres). Ruta Europea del Modernisme (en català, castellà, francès, anglès). Barcelona: Institut del Paisatge Urbà, 2007, p. 272. ISBN 978-84-934169-4-2.
* ↑ Folch i Torres, Joaquim. Vidal i Jansa, Mercè, edició i assaig introductori. Llibre de viatge (1913-1914), 2013. ISBN 978-84-475-3736-5.
* ↑ Nadal i Farreras, Joaquim «Joaquim Folch i Torres». El Punt Avui, 14-12-2016, pàg. 24.
* ↑ Theros, Xavier «Diversions decimonòniques». Ara, 10-02-2013.
# Tofu Records

Tofu Records és una discogràfica estatunidenca especialitzada en la música japonesa. Formant part de Sony Music Entertainment Japan, Tofu Records fou creada el 2003 amb l'objectiu de portar al mercat americà molts dels artistes amb èxit al Japó.
El seu primer contracte fou amb T.M.Revolution amb el que van aconseguir un gran èxit. Encara que el grup més reeixit de Tofu Records és L'Arc en Ciel aconseguint que el grup omplis l'estadi Mariner Arena a Baltimore.

## Enllaços externs

* Lloc web oficial
# Cabillus caudimacula

Cabillus caudimacula és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,2 cm de longitud total.

## Hàbitat

És un peix marí, de clima tropical i associat als esculls de corall que viu entre 2-17 m de fondària.

## Distribució geogràfica

Es troba a les Illes Hawaii.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Greenfield, D.W. i J.E. Randall, 2004. The marine gobies of the Hawaiian Islands. Proc. Calif. Acad. Sci. 55(27):498-549.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
# Tour de Mevlana

El Tour de Mevlana és una competició ciclista per etapes que es disputa a Turquia. La cursa forma part de l'UCI Europa Tour, amb una categoria 2.2.

## Palmarès

| Any | Vencedor | Segon | Tercer |
| 1990 | Aziz Ay | Ömer Ali Erikçi | Ayhan Aytekin |
| 1991 | Ayhan Aytekin | Ömer Ali Erikçi | Cenk Tufan |
| 1992 | Yılmaz Erpamukcu | Erdinç Doğan | Hüseyin Tiğli |
| 1993 | Krasimir Krilov | Alexander Pavlov | Hüseyin Tiğli |
| 1994 | Plamen Stoyanov Kolev | Gabriel Toyev | Alexander Arakelian |
| 1995 | Ömer Ali Erikçi | Vladimir Sdaçenko | Tamer Vural |
| 1996 | Bakev Roman | Ghader Mizbani Iranagh | Ahad Kazemi Sarai |
| 1997 | Cenk Tufan | Ayhan Aytekin | Nevzat Kiral |
| 1998 | Sergey Sergeev | Ivailo Gabrovski | V. Marakyon |
| 1999 | Mert Mutlu | Krow Tehenko | Vassili Zaika |
| 2000 | Mert Mutlu | Kemal Küçükbay | Gabriel Sorin Pop |
| 2007 | Kemal Kucukbay | Svetoslav Tchanliev Kirilov | Giorgi Nadiradze |
| 2015 | Ahmet Örken | Bekir Baki Akirsan | Gokhan Hasta |
| 2016-17 | No disputat |
| 2018 | Onur Balkan | Ivan Balykin | Théry Schir |
| 2019 | Batuhan Özgür | Ahmet Örken | Onur Balkan |
| 2020 | Artur Ershov | Maxim Piskunov | Vincent Louiche |
| 2021 | Anatoliy Budyak | Ulises Castillo | Carlos Julián Quintero |

## Enllaços externs

* Pàgina oficial Arxivat 2015-10-14 a Wayback Machine.
* Palmarès a sitiodeciclismo.net
* Palmarès a cqranking.com
* Palmarès a cyclebase.nl
# Faringàlgia

El mal de coll, mal de gola, faringàlgia o faringodínia, és dolor o irritació de la gola. Generalment, és causada per faringitis (inflamació de la gola), amigdalitis (inflamació de les amígdales) o deshidratació, que provoca l'assecament de la gola. També pot resultar d'un traumatisme.
Al voltant del 7,5% de les persones tenen mal de coll en qualsevol període durant tres mesos.

## Referències

* ↑ Jones, Roger. Oxford Textbook of Primary Medical Care (en anglès). Oxford University Press, 2004, p. 674. ISBN 9780198567820.
# Babín

Babín és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1569. El 1598 es calculaven ja 20 cases de pagesos. El 1796 el llibre de geografia nacional valorà la vila com un poble de segona classe. El 1828 hi vivien 798 persones i hi havia 166 cases. El 1899 el nom oficial canvià pel de Babény segons la nova política hongaresa. El 1910 hi havia 771 persones (majoritàriament eslovacs). Fins al Tractat del Trianon la vila pertanyia al Regne d'Hongria, al comtat d'Árva; després passà sota administració de Txecoslovàquia, al districte de Námestovo, i finalment el 1993 a administració eslovaca.

## Referències

* ↑ «Námestovo (District, Žilinský kraj, Slovakia) - Population Statistics, Charts, Map and Location». [Consulta: 23 febrer 2019].
# Escut nobiliari de la casa dels Sans (Catí)

L'Escut nobiliari de la casa dels Sans, ubicat en un edifici de la Plaça Baixa, a Catí, a la comarca de l'Alt Maestrat, és un dels molts escuts i inscripcions que estan catalogats com Bé d'Interès Cultural, dins del nucli antic d'aquesta localitat, el qual és a la vegada catalogat també com a BIC, des de l'any 2004, encara que ja en 1979 va ser declarat Conjunt Històric Artístic. Com a Bé d'Interès Cultural, presenta anotació ministerial n º: R-I-51-0011331, amb data d'anotació 22 de març de 2005, segons consta a la Direcció General de Patrimoni Artístic de la Generalitat Valenciana.
La localitat de Catí presenta un traçat urbanístic caracteritzat per mantenir pràcticament intacte des d'època medieval, la qual cosa li permet tenir una de les millors mostres d'edificis gòtics de caràcter senyorial. Al llarg dels carrers del seu cas antic ens podem trobar amb excepcionals exemples d'aquest tipus de construccions, algunes de les quals jalonen les seves façanes amb escuts i emblemes que demostraven el poder econòmic, polític o simplement social dels propietaris i habitants d'aquestes. Són exemples d'aquest tipus de construccions, les cases de mercaders com Jerónimo Martí, Matías Roca, Antonio Mateu, Casa Miralles, Casa dels Montserrat i Casa de Joan Espígol entre d'altres. També n'hi ha de caràcter religiós, com aquests que es troben a la Casa Abadia.

## Referències

* ↑ http://www.cult.gva.es/dgpa/bics/detalles_bics.asp?IdInmueble= 4519
* 1 2 http://www.anuariosculturales.es/Monumenta%20CV/PDF%20monumenta%202009/z%20cati1.pdf
* ↑ http://www.catimenu.com/catibic.htm#escuts
* ↑ http://www.laluzdelasimagenes.es/index.php?option=com_k2&view=item&id=769:culla-y-cat%C3%AD-actuar%C3%A1n-como-escenarios-expositivos-en-su-conjunto-en-la-muestra-de-la-luz-de-las-im%C3%A1genes&Itemid=380&lang=es Arxivat 2016-08-16 a Wayback Machine.
# Txapàieve (Krasnogvardiske)

* Per a altres significats, vegeu «Txapàievo».
Txapàieve (en (ucraïnès): Чапаєве, en rus: Чапаево) és un poble de la República Autònoma de Crimea a Ucraïna, que el 2014 tenia 249 habitants. Pertany al districte de Krasnogvardiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Txaptxatxí

Txaptxatxí (en rus: Чапчачи́) és un poble (un possiólok) de l'óblast d'Astracan, a Rússia, segons el cens del 2014 tenia 403 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Tuektà

Tuektà (en rus: Туекта) és un poble de la república de l'Altai, a Rússia, que el 2016 tenia 329 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Twin Falls

Twin Falls és una població dels Estats Units a l'estat d'Idaho. Segons el cens del 2006 tenia 40.380 habitants.

## Demografia

Segons el cens del 2000, Twin Falls tenia 34.469 habitants, 13.274 habitatges, i 8.867 famílies. La densitat de població era de 1.108,1 habitants/km².
Dels 13.274 habitatges en un 32,9% hi vivien nens de menys de 18 anys, en un 51,7% hi vivien parelles casades, en un 11% dones solteres, i en un 33,2% no eren unitats familiars. En el 26,8% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,5% tenia menys de 18 anys, un 12,1% entre 18 i 24, un 26,2% entre 25 i 44, un 20,2% de 45 a 60 i un 15% 65 anys o més.
L'edat mediana era de 34 anys. Per cada 100 dones de 18 o més anys hi havia 89,5 homes.
La renda mediana per habitatge era de 32.641 $ i la renda mediana per família de 38.632 $. Els homes tenien una renda mediana de 30.742 $ mentre que les dones 20.934 $. La renda per capita de la població era de 16.439 $. Aproximadament el 9,8% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges famosos nascuts a Twin Falls

L'ex-sots director de l'FBI Mark Felt, conegut popularment com a Gola Profunda pel seu paper d'informador en l'escàndol Watergate és nadiu d'aquesta població.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Twin Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Twin Falls». American Fact Finder. Oficina del Cens dels Estats Units, 12-01-2010.
# Turton

Turton és una població dels Estats Units a l'estat de Dakota del Sud. Segons el cens del 2000 tenia 61 habitants.

## Demografia

Segons el cens del 2000, Turton tenia 61 habitants, 34 habitatges, i 17 famílies. La densitat de població era de 63,7 habitants per km².
Dels 34 habitatges en un 8,8% hi vivien nens de menys de 18 anys, en un 47,1% hi vivien parelles casades, en un 2,9% dones solteres, i en un 50% no eren unitats familiars. En el 44,1% dels habitatges hi vivien persones soles el 29,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,79 i el nombre mitjà de persones que vivien en cada família era de 2,47.
Per edats la població es repartia de la següent manera: un 11,5% tenia menys de 18 anys, un 1,6% entre 18 i 24, un 16,4% entre 25 i 44, un 27,9% de 45 a 60 i un 42,6% 65 anys o més.
L'edat mediana era de 59 anys. Per cada 100 dones de 18 o més anys hi havia 107,7 homes.
La renda mediana per habitatge era de 23.929 $ i la renda mediana per família de 36.250 $. Els homes tenien una renda mediana de 56.250 $ mentre que les dones 16.250 $. La renda per capita de la població era de 18.519 $. Cap de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Turton». American Fact Finder. Oficina del Cens dels Estats Units, 12-01-2010.
# Turtle Lake (Dakota del Nord)

Turtle Lake és una població dels Estats Units a l'estat de Dakota del Nord. Segons el cens del 2000 tenia 580 habitants.

## Demografia

Segons el cens del 2000, Turtle Lake tenia 580 habitants, 290 habitatges, i 171 famílies. La densitat de població era de 447,9 hab./km².
Dels 290 habitatges en un 18,6% hi vivien nens de menys de 18 anys, en un 53,4% hi vivien parelles casades, en un 2,8% dones solteres, i en un 40,7% no eren unitats familiars. En el 38,3% dels habitatges hi vivien persones soles el 25,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,57.
Per edats la població es repartia de la següent manera: un 16,4% tenia menys de 18 anys, un 2,9% entre 18 i 24, un 22,4% entre 25 i 44, un 24,8% de 45 a 60 i un 33,4% 65 anys o més.
L'edat mediana era de 52 anys. Per cada 100 dones de 18 o més anys hi havia 88 homes.
La renda mediana per habitatge era de 26.618$ i la renda mediana per família de 36.667$. Els homes tenien una renda mediana de 32.917$ mentre que les dones 17.417$. La renda per capita de la població era de 16.848$. Entorn del 2,3% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turtle Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Turtle Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Un experiment amb el temps

Un experiment amb el temps ("An Experiment with time" en el seu original anglès) és un assaig de J.W. Dunne sobre la precognició i l'experiència humana del temps. Publicat per primera vegada el Març de 1927, fou àmpliament llegit i les seves idees foren promogudes per altres autors, sobretot per J. B. Priestley.
Altres llibres de l'autor són L'univers serial, La nova Immortalitat i Res mor (The Serial Universe, The New Immortality, and Nothing Dies).

## Continguts

* I. Definicions
* II. El Puzzle
* III. L'experiment
* IV. Resistència temporal i corrent temporal
* V. Temps serial
* VI. Respostes als crítics
Apèndix a la tercera edició:
* I. Una nota de Sir Arthur Eddington
* II. El factor edat
* III. El nou experiment
Index

## Conceptes bàsics

La teoria de Dunne, elaborada en base anys d'experiments en somnis precognitius i estats precognitius induïts, és que, en realitat, tot el temps és eternament present. És a dir, que el passat, el present i el futur estan d'alguna manera passant conjuntament. Però la consciència humana experimenta aquesta simultaneïtat d'una forma lineal. Dunne sosté que en els somnis aquesta manera d'interpretar el temps és menys rígida que en estat de vetlla, podent així recordar esdeveniment passats i futurs. Així doncs, tothom és capaç de tenir premonicions. Hi ha per tant dos nivells en el nostre ésser, el temps interior (lineal) i el temps exterior (simultani), suggerint així la noció d'immortalitat continguda també en llibres posteriors (La nova Immortalitat i Res Mor).
La idea que el temps (i per extensió la humanitat) existeix de forma dual (tant de forma simultània com lineal) és normalment difícil d'interioritzar. Una analogia seria amb un llibre: en qualsevol moment el conjunt de llibres de la terra existeixen en ells mateixos, tot i que en un moment determinat només en podem llegir una pàgina. Les resta de pàgines, mentre que també existeixen quan estem llegint l'altre, resten fora de la nostra consciència. Si poguéssim d'alguna manera llegir totes les pàgines del llibre de cop o poguéssim experimentar el llibre en la seva totalitat en un sol instant, aleshores ens trobaríem amb una experiència més real sobre el llibre. De forma similar a l'analogia, en les nostres vides només som conscients d'un sol moment en el temps: el present. El passat és recordat però no és experimentat físicament, i el futur resta desconegut. En bona part això seria comparable a la idea que Tomàs d'Aquino fa de Déu veient totes les coses passades, presents i venidores en l'"ara" etern: com un observador mirant cap avall des de dalt d'una vall, copsant d'una mirada totes les accions que tenen en lloc en el temps terrenal -la vall- des d'una perspectiva forana al temps.

## Enllaços externs

* Còpia oberta de la primera versió, Faber & Faber, 1934(anglès)
# Universitat d'Abkhàzia

La Universitat d'Abkhàzia és una universitat estatal i l'única que hi ha a Abkhàzia. Es fundà el 1979 a partir de l'institut pedagògic Sukhumi. El seu primer rector fou Zurab Anchabadze. La universitat té departaments de físiques i matemàtiques, biologia i geografia, història, filologia, economia, dret, pedagogia, i enginyeria agrícola.
En l'origen de la huniversitat hi ha l'institut pedagògic Sukumi, que fou fundat el 1932 i transformat en l'institut pedagòtic Maksim Gorki l'any següent. Després de diverses manifestacions el 1978 es transformà en la universitat actual, on també participa Geòrgia i Rússia. El 1989 estudiants de Geòrgia van reclamar que d'aquest centre en sortís una universitat estatal a Tíblisi. Però el govern s'hi va oposar i hi va haver enfrontaments a la ciutat.

## Notes

* ↑ Haber, Erika. The myth of the non-Russian: Iskander and Aitmatov's magical universe. Lexington, Mass: Lexington Books, 2003, p. 69. ISBN 0-7391-0531-0.
* ↑ Hewitt, George B.. The Abkhazians. Nova York: St. Martin's Press, 1998, p. 174. ISBN 0-312-21975-X.
* ↑ Kaufman, Stuart J. (2001), Modern Hatreds: The Symbolic Politics of Ethnic War, p. 104-5.

## Enllaços externs

* Universitat d'Abkhàzia - Lloc web oficial
# GP Ouest France-Plouay 2015

El GP Ouest France-Plouay 2015, 79a edició del GP Ouest France-Plouay, és una cursa ciclista que es disputà el 30 d'agost de 2015 pels voltants de Plouay, a la Bretanya. Es disputen 8 voltes a un circuit de 26,9 km i una a un de 13,9 km, per completar un total de 229,1 km.
La cursa fou guanyada pel noruec Alexander Kristoff (Team Katusha), que s'imposà a l'esprint a l'italià Simone Ponzi (Southeast) i al lituà Ramūnas Navardauskas (Cannondale-Garmin).

## Equips participants

Els 17 equips de l'World Tour són presents a la cursa, així com set equips continentals professionals: CCC Sprandi Polkowice, Cult Energy, Bretagne-Séché Environnement, Cofidis, Team Europcar, Southeast i Wanty-Groupe Gobert.

## Classificació final

| # | Ciclista | Equip | Temps | Punts UCI |
| 1 | Alexander Kristoff (NOR) | Team Katusha | 5h 31' 32" | 80 |
| 2 | Simone Ponzi (ITA) | Southeast | m. t. | - |
| 3 | Ramūnas Navardauskas (LTU) | Cannondale-Garmin | m. t. | 50 |
| 4 | Grega Bole (SLO) | CCC Sprandi Polkowice | m. t. | - |
| 5 | Jürgen Roelandts (BEL) | Lotto Soudal | m. t. | 30 |
| 6 | Anthony Roux (FRA) | FDJ | m. t. | 22 |
| 7 | Armindo Fonseca (FRA) | Bretagne-Séché Environnement | m. t. | - |
| 8 | Wout Poels (BEL) | Team Sky | m. t. | 10 |
| 9 | Rasmus Guldhammer (DEN) | Cult Energy | m. t. | - |
| 10 | Magnus Cort Nielsen (DEN) | Orica-GreenEDGE | m. t. | 2 |

### Notes

* ↑ En ser Ponzi ciclista del Southeast, que no és equip World Tour, no pot sumar punts per a la classificació de l'UCI World Tour.
* ↑ En ser Boleciclista del CCC Sprandi Polkowice, que no és equip World Tour, no pot sumar punts per a la classificació de l'UCI World Tour.
* ↑ En ser Fonseca ciclista del Bretagne-Séché Environnement, que no és equip World Tour, no pot sumar punts per a la classificació de l'UCI World Tour.
* ↑ En ser Guldhammer ciclista del Cult Energy, que no és equip World Tour, no pot sumar punts per a la classificació de l'UCI World Tour.

## Referències

* ↑ «Kristoff logra en Plouay su vigésima victoria de 2015». El Mundo Deportivo, 30-08-2015 [Consulta: 3 setembre 2015].

## Enllaços externs

* Web oficial
# The Outcasts (pel·lícula de 1982)

The Outcasts és una pel·lícula irlandesa de 1982 escrita i dirigida per Robert Wynne-Simmons, protagonitzada per Mary Ryan i Mick Lally i emesa el 1984 com a part de la sèrie del Regne Unit Channel 4 Film on Four. Va ser el primer llargmetratge irlandès en 50 anys i, com a tal, va iniciar el renaixement de la Indústria del cinema irlandès.

## Descripció

Aquest llargmetratge de 95 minuts va ser escrit i dirigit el 1982 per Robert Wynne-Simmons, protagonitzat per Mary Ryan com Maura i Mick Lally com Scarf Michael. El treball de càmera és de Seamus Corcoran i la música de Steve Cooney. Com que va ser la primera gran pel·lícula que es va finançar a Irlanda durant mig segle, se li va donar el crèdit per iniciar el renaixement del Cinema d'Irlanda. Aquest projecte de la companyia cinematogràfica Tolmayax es va acabar gairebé prematurament el desembre de 1981 quan la ubicació de la pel·lícula es va tornar inaccessible a causa de la neu de 14 peus de profunditat. El rodatge va començar de nou el febrer de 1982, finançat pel Arts Council of Ireland i l'Irish Film Board. Va ser comprat per Channel Four Television Corporation per a la seva sèrie Film on Four i es va transmetre per primera vegada el 1984. Va ser l'únic llargmetratge produït per Tolmayax. La pel·lícula ha no s'ha publicat en DVD, però es va publicar en VHS el 1983. Aquesta pel·lícula onírica no s'adapta precisament a cap gènere, excepte potser la fantasia.

## Trama

La trama es basa en la mitologia irlandesa i la història. i se situa abans de la Gran Fam de 1845 a 1852. Les influències inclouen The Book of Thel de William Blake, i la poesia de W. B. Yeats. La Maura és una noia aparentment endarrerida que és despertada per un fada, violista i xaman conegut com Scarf Michael. Es converteix en el seu amant i professor.

## Premis

The Outcasts va aparèixer en festivals de cinema d'arreu del món i va guanyar els següents premis. Va obtenir el premi a la millor pel·lícula i la crítica al Festival Internacional de Cinema Fantàstic de Brussel·les, i a la millor primera pel·lícula i millor actriu al Festival de Cinema de San remo. Va tenir el Premi Especial a l'Originalitat i el Premi del Jurat al Festival de Cinema de Porto 1984, i el Premi del Públic al Festival de Cinema de Ginebra. Té el premi de l'Arts Council of Ireland.

## Referències

* 1 2 3 4 «The Outcasts». RWS. Arxivat de l'original el 25 de novembre 2018. [Consulta: 18 desembre 2021].
* 1 2 3 4 Zone-SF.com
* ↑ WorldCat

## Enllaços externs

* Media reviews of The Outcasts on the RWS website Arxivat 2018-11-25 a Wayback Machine.
* Extended description of The Outcasts plot on The Zone